شكو ماكو؟؟
السؤال العراقي المعهود باللهجة العراقية الحلوة، اكو هواية اشياء جديدة صارت، طبعا مالي اي علاقة بالوضع لان ما اريد احجي عنه وما راح اوصل لنتيجة اذا حجيت بي، المهم راح اكتب، نفسيتي زينة والحمدلله وماكو شي مضوجني حتى لو رحت للمطار ورجعت بنفس اليوم وما سافرت بسبب الاشكالات الي دائما تصير باللي يخص الجوازات، اذا على هذي ف كلش كلش سهلة وان شاء الله السفر على يوم ثاني بعد ما اكمل مسألة الجوازات..
الاجواء، الجو حار وصيف ، هم ميخالف بس دا احس برغم الحر اكو فد هوى طيب وبارد ، يجوز بس اني احس بي، على العموم هذا تحليل نفسي ومو شي ملموس يعني الهوى البارد ماكو، بس نسم علينا الهوى...
اكو احلى من ان يهديني (انسان) كلمات هذي الاغنية؟؟؟؟
كلتلهم يعود
كالوا نساك وراح
كلتلهم يعود
وبقلبي يالمحبوب بس انت موجود
ارجع يا ضي العين لا تنسى الوعود
ليلة اريد وياك نكعد سوية
ويلي ويلي يا ويل حالي
منتظره صار سنين والهم صفالي
لا تصدك يهون
والله صعب فركاك لا تصدك يهون
ولشوفتك والله حضرت العيون
اعذرني هايم بيك
سميني مجنون
بيدك جنوني صار لا مو بيديه
ويلي ويلي يا ويل حالي
منتظره صار سنين والهم صفالي
ما يهمني نوره
حتى القمر بالكون ما يهمني نوره
لو انت لو ما اريد لعيوني صورة
بستان قلبي راد منك زهوره
ويا ريت بالبستان نكعد سوية..